**Adam Raška** (s. 25. syyskuuta 2001 Kopřivnice, Tšekki) on tšekkiläinen jääkiekkoilija, joka pelaa kotimaassaan Extraliga-joukkue HC Třinecissä lainalla QMJHL-joukkue Rimouski Océanicista. Hän on pelipaikaltaan vasen laitahyökkääjä. Raška laukoo oikealta.

Ura
---

### Seuraura

Raška on HC Kopřivnicen kasvatti. Hän siirtyi juniorina sittemmin HC Nový Jičíniin, josta Raška siirtyi kaudeksi 2014–2015 HC Třinecin C-nuoriin. Kaudella 2015–2016 hän jakoi koko Tšekin C-nuorten sarjan pistepörssin kymmenennen sijan HC Kometa Brnon Maxim Čajkovičin ja HC Dukla Jihlavan Tomáš Válan kanssa. Kaudella 2016–2017 Raška jakoi Třinecin sisäisen tehotilaston voiton Dominik Molinin kanssa.

Kaudella 2017–2018 Raška oli 16 osumallaan Třinecin A-nuorten paras maalintekijä Jonáš Peterekin kanssa. Raška debytoi samalla kaudella myös seuran miesten joukkueessa. Hän teki miesten pääsarjadebyyttinsä vain 16-vuotiaana Mestarien liigan pudotuspelien ensimmäisellä kierroksella 7. marraskuuta 2017 ruotsalaista Malmö Redhawksia vastaan. Raška merkittiin Třinecin 13. hyökkääjäksi. Hän sai ottelussa jääaikaa 10.53 minuuttia. Extraligassa Raška pelasi kaksi runkosarjaottelua ilman tehopisteitä. Hän teki Extraliga-debyyttinsä 14. marraskuuta 2017 vieraissa HC Olomoucia vastaan. Raška merkittiin Třinecin kolmosketjun oikeaan laitaan Jiří Polanskýn ja Vladimír Draveckýn viereen. Hän sai ottelussa jääaikaa 14.17 minuuttia ja Raška keräsi teholukeman –1. Hän pelasi kauden aikana myös 13 ottelua lainalla sarjatasoa alempana 1. česká hokejová ligan HC Frýdek-Místekissä.

Kaudella 2018–2019 Raška pelasi suurimman osan runkosarjastaan lainalla 1. ligaa Frýdek-Místekissä. Noin puolet kaudestaan hän pelasi Třinecin U19-junioreissa. Raška pelasi kauden aikana seuran Extraliga-joukkueessa seitsemän runkosarjaottelua tehden yhden maalin ja kaksi CHL-ottelua ilman tehopisteitä. Hän teki Extraliga-uransa avausmaalin 19. helmikuuta 2019 vieraissa HC Litvínovia vastaan. Raškan osuma jäi Třinecin 0–5-voittoon päättyneen ottelun voittomaaliksi. QMJHL-joukkue Rimouski Océanic varasi hänet 42. pelaajana CHL:n varaustilaisuudessa 2019. Raška siirtyi joukkueeseen kaudeksi 2019–2020.

San Jose Sharks varasi Raškan seitsemännellä kierroksella 201. pelaajana NHL:n varaustilaisuudessa 2020. Kaudeksi 2020–2021 hän palasi HC Třineciin.

### Maajoukkueura

Raška pelasi alle 20-vuotiaiden MM-kilpailuissa vuosina 2020 ja 2021 sekä alle 18-vuotiaiden MM-kilpailuissa vuonna 2019. Hän pelasi myös alle 18-vuotiaiden Hlinka Gretzky Cupissa vuonna 2018, jolloin Raška oli kolmella syöttöpisteellään Tšekin paras syöttäjä Marcel Barinkan ja Michal Teplýn kanssa. Yhteensä hän on pelannut 20 nuorten ja 63 poikien maaottelua.

Tšekin A-maajoukkueessa Raška on pelannut yhden ottelun ilman tehopisteitä. Hän teki A-maajoukkuedebyyttinsä vain 19-vuotiaana Karjala-turnauksen päätösottelussa 8. marraskuuta 2020 Helsingin Hartwall Arenalla alle 20-vuotiaiden maajoukkuepelaajista koottua Venäjää vastaan. Myös Tšekki peluutti ottelussa useita alle 20-vuotiaiden maajoukkuepelaajia. Raška merkittiin Tšekin kolmosketjun oikeaan laitaan yhdessä häntä vuotta nuorempien Jan Myšákin ja Pavel Novákin viereen.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2017–2018 | HC Třinec | ČEL | 2 | 0 | 0 | 0 | 0 | – | – | – | – | – |
|  | HC Frýdek-Místek | Tšekki I | 13 | 2 | 1 | 3 | 14 | – | – | – | – | – |
| 2018–2019 | HC Třinec | ČEL | 7 | 1 | 0 | 1 | 2 | – | – | – | – | – | U18 | 5 | 1 | 1 | 2 | 4 |
|  | HC Frýdek-Místek | Tšekki I | 25 | 3 | 2 | 5 | 55 | – | – | – | – | – |
| 2019–2020 | Rimouski Océanic | QMJHL | 35 | 13 | 8 | 21 | 37 | – | – | – | – | – | JMM | 5 | 0 | 0 | 0 | 0 |
| 2020–2021 | HC Třinec | ČEL |  |  |  |  |  |  |  |  |  |  | JMM | 4 | 0 | 1 | 1 | 6 |
|  | HC Frýdek-Místek | Tšekki I |  |  |  |  |  |  |  |  |  |  |
|  | Rimouski Océanic | QMJHL |  |  |  |  |  |  |  |  |  |  |
| 2 kautta | yhteensä | ČEL | 9 | 1 | 0 | 1 | 2 | – | – | – | – | – |

Lähteet
-------

* Adam Raška The Internet Hockey Databasessa (englanniksi)
* Adam Raška Eurohockey-sivustolla (englanniksi)
* Adam Raška *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7  Adam Raška *Elite Prospects*. Everysport Media Group AB.  (englanniksi)
2. ↑  Adam Raška The Internet Hockey Databasessa (englanniksi)
3. ↑  Elite Prospects - Czech U16 Stats 2015-2016 *eliteprospects.com*. Everysport Media Group. Viitattu 10.11.2020. (englanniksi)
4. ↑  Elite Prospects - HC Ocelari Trinec U18 *eliteprospects.com*. Everysport Media Group. Viitattu 10.11.2020. (englanniksi)
5. ↑  Elite Prospects - HC Ocelari Trinec U20 *eliteprospects.com*. Everysport Media Group. Viitattu 10.11.2020. (englanniksi)
6. 1 2  Matches *championshockeyleague.com*.  7.11.2017. Champions Hockey League (CHL) AG. Viitattu 10.11.2020. (englanniksi)
7. ↑  Rozestavení: HC Olomouc - HC Ocelaři Třinec, 14.11.2017 *Hokej.cz*.  14.11.2017. BPA sport marketing a.s. ve spolupráci s eSports.cz, s.r.o. Viitattu 10.11.2020. (tšekiksi)
8. ↑  HC Olomouc - HC Ocelaři Třinec, 14.11.2017 *Hokej.cz*.  14.11.2017. BPA sport marketing a.s. ve spolupráci s eSports.cz, s.r.o. Viitattu 10.11.2020. (tšekiksi)
9. ↑  HC VERVA Litvínov - HC Ocelaři Třinec, 19.02.2019 *Hokej.cz*.  14.11.2017. BPA sport marketing a.s. ve spolupráci s eSports.cz, s.r.o. Viitattu 10.11.2020. (tšekiksi)
10. ↑  Kundertová, Kateřina: Raška o Třinci: Neskutečná síla! Zůstane, nebo se vrátí do Kanady? *Hokej.cz*.  30.8.2020. BPA sport marketing a.s. ve spolupráci s eSports.cz, s.r.o. Viitattu 10.11.2020. (tšekiksi)
11. ↑  Elite Prospects - Czech Republic U18 *eliteprospects.com*. Everysport Media Group. Viitattu 10.11.2020. (englanniksi)
12. ↑  Tilanne 8.11.2020
13. ↑  CZE - RUS (Line Up) *stats.swehockey.se*.  8.11.2020. Svenska Ishockeyförbundet. Viitattu 10.11.2020. (englanniksi)